ananddey/assamese-wiki-corpus huggingface dataset:
দীপা মালিক

দীপা মালিক (; জন্ম ৩০ ছেপ্টেম্বৰ ১৯৭০) এগৰাকী ভাৰতীয় এথলীট। ২০১৬ চনৰ গ্ৰীষ্মকালীন পেৰালিম্পিকত ৰূপৰ পদক লাভ কৰি তেওঁ পেৰালিম্পিক ক্ৰীড়াত পদক লাভ কৰা প্ৰথম গৰাকী ভাৰতীয় মহিলা হৈ পৰিল। তেওঁ বিভিন্ন দুঃসাহসিক ক্ৰীড়াত অংশ গ্ৰহণ কৰাৰ বাবে বিখ্যাত। তেওঁ হিমালয়ান মটৰস্পৰ্ট সন্থা আৰু ফেডাৰেচন অফ মটৰ স্পৰ্টছ ক্লাৱছ অফ ইণ্ডিয়া ৰ লগত জড়িত। তেওঁ ১৭০০ কিলোমিটাৰ দূৰত্বৰ এক আঠদিনীয়া শূন্যতকৈ কম উষ্ণতাত দুঃসাহসিক অভিযান সফল ভাবে ৰূপায়ণ কৰিছিল। এই অভিযানত তেওঁ সাগৰ পৃষ্ঠৰ পৰা প্ৰায় ১৮০০০ ফুট উচ্চতাত আহোৰণ কৰিছিল। এই অভিযানৰ নাম - ৰেইড দে হিমালয়। হিমালয়ৰ বহু ভিতৰুৱা ঠাই সামৰি লেহ, চিমলা আৰু জম্মুৰ মাজেৰে এই অভিযানৰ পথছোৱা আছিল।

ব্যক্তিগত জীৱন

দীপা কৰ্ণেল বি.কে. নাগপালৰ জীয়েক তথা কৰ্ণেল বিক্ৰম সিঙৰ পত্নী।
দেৱীকা আৰু অম্বিকা দুগৰাকী দীপাৰ জীয়েক। বিভিন্ন পেৰালিম্পিক চেম্পিয়নশ্বিপ ইভেণ্টত তেওঁক গ'স্পৰ্ট ফাউণ্ডেশ্যনে সহায় কৰে।

দীপা খেল মন্ত্ৰণালয়ে মানৱ সম্পদ উন্নয়ন বিভাগৰ ক্ৰীড়া আৰু শাৰীৰিক শিক্ষা ক্ষেত্ৰৰ ১২তম পঞ্চবাৰ্ষিক পৰিকল্পনা কমিটিৰ এজন সক্ৰিয় সদস্য।

আন্তঃজাৰ্তিক প্ৰতিযোগিতা

আইপিচি এথলেটিকছ বিশ্ব চেম্পিয়নশ্বিপ, দোহা ২০১৫ - পঞ্চম স্থান(শ্বট পুত)
আইপিচি এছিয়ান ওচেনিয়া চেম্পিয়নশ্বিপ ২০১৬, ডুবাই - এটা সোণ(জেভেলীন থ্ৰো), এটা ৰূপ 1 (শ্বট পুত)
এছিয়ান পেৰা ক্ৰীড়া ২০১৪, ইনচিয়ন - ৰূপৰ পদক (জেভেলীন থ্ৰো)
আইপিচি দ্বিতীয় চীন মুক্ত এথলেটিকছ চেম্পিয়নশ্বিপ ২০১৪, বেইজিং - সোণৰ পদক (শ্বট পুত)
প্ৰথম মালয়েছিয়ান মুক্ত এথলেটিকছ চেম্পিয়নশ্বিপ ২০১২ – দুটা সোণৰ পদক (জেভেলীন আৰু ডিস্কাছ থ্ৰো)
আই.ডব্লিউ.এ.এছ ৱৰ্ল্ড গেমছ ২০১১, ছাৰ্জাহ- দুটা ব্ৰঞ্জৰ পদক
আইপিচি এথলেটিকছ বিশ্ব চেম্পিয়নশ্বিপ ২০১১, খ্ৰীষ্টচাৰ্জ – ৰূপৰ পদক
পেৰা এছিয়ান ক্ৰীড়া ২০১০ - ব্ৰঞ্জ পদক
চিপি স্পৰ্টছ ২০১০,নোট্টিঙ্গম,ইংলেণ্ড – তিনিটা সোণৰ পদক (শ্বট পুত, জেভেলীন আৰু ডিস্কাছ থ্ৰো)
আই.ডব্লিউ.এ.এছ ৱৰ্ল্ড গেমছ ২০০৯, ভাৰত - ব্ৰঞ্জ পদক (শ্বট পুত)
বিশ্ব মুক্ত সাঁতোৰ চেম্পিয়নশ্বিপ ২০০৮, বাৰ্লিন - ১০ম স্থান
মুঠ ৰাষ্ট্ৰীয় আৰু ৰাজ্যিক পদক - ৪৭টা সোণ, ৫টা ৰূপ আৰু ২টা ব্ৰঞ্জ

বঁটা আৰু সন্মান

ৰাষ্ট্ৰীয় আৰু ৰাজ্যিক বঁটা

ৰাষ্ট্ৰপতিৰ আদৰ্শ ব্যক্তি (Role Model) পদক (২০১৪)
অৰ্জুন বঁটা (২০১২)
মহাৰাষ্ট্ৰ ছত্ৰপতি বঁটা(ক্ৰীড়া) (২০০৯-১০)
হাৰিয়ানা কৰ্মভূমি বঁটা (২০০৮)
স্বৱালাম্বন পুৰস্কাৰ মহাৰাষ্ট্ৰ (২০০৬)

২০১৬ গ্ৰীষ্মকালীন পেৰালিম্পিকত পদক লাভ কৰাৰ বাবে
হাৰিয়ানা চৰকাৰৰ পৰা চাৰি কোটি টকা
ক্ৰীড়া আৰু যুৱ কল্যাণ মন্ত্ৰণালয়ৰ পৰা ৫০ লাখ টকা

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পেৰালিম্পিকত পদক বিজয়ী ভাৰতীয়
কমতাপুৰ ধ্বংস কাব্য আৰু বিৰহিণী বিলাপ কাব্য

শ্ৰেণী:কাব্য গ্ৰন্থ
শ্ৰেণী:হিতেশ্বৰ বৰবৰুৱাৰ সাহিত্যকৰ্ম
শ্ৰেণী:কমতাপুৰ ধ্বংস কাব্য আৰু বিৰহিণী বিলাপ কাব্য
গাজৰৰ হালোৱা

গজৰৰ হালোৱা হৈছে ভাৰতীয় উপমহাদেশৰ এটা গাজৰ-আধাৰিত মিঠা পুডিং। ইয়াক এক নিৰ্দিষ্ট পৰিমাণৰ পানী, গাখীৰ, চেনী, ৰুকা গাজৰ আৰু ইলাচী পাত্ৰ এটাত আৰু তাৰ পিছত নিয়মীয়াকৈ লৰাই ৰন্ধাৰ দ্বাৰা তৈয়াৰ কৰা হয়। ইয়াক প্ৰায়ে কাঠবাদাম আৰু পিস্তাৰ সজ্জাৰ সৈতে পৰিৱেশন কৰা হয়। ব্যৱহৃত বাদাম আৰু অন্যান্য সামগ্ৰীবোৰ প্ৰথমে ঘিউত ভজা হয়। ঘিউ হৈছে ভাৰতীয় উপমহাদেশৰ এক প্ৰকাৰৰ মাখন। এই মিঠাই পৰম্পৰাগতভাৱে ভাৰতৰ সকলো উৎসৱৰ সময়ত খোৱা হয়, মুখ্যতঃ দেৱালী, হোলী, ঈদ-আল-ফিতৰ আৰু ৰক্ষা বন্ধন উপলক্ষে।

বিৱৰণ

গাজৰৰ হালোৱা হৈছে বাদাম, গাখীৰ, চেনী, খোয়া আৰু ঘিউৰ সৈতে ৰুকা গাজৰৰ সংমিশ্ৰণ। ই হৈছে ভাৰতীয় উপমহাদেশৰ আন বহুতো সাধাৰণ মিঠাইতকৈ কম চৰ্বিৰ (নিম্নতম ১০.০৩% আৰু গড় ১২.১৯%) সৈতে এক পাতল পুষ্টিকৰ মিঠাই। গাজৰ হালোৱাৰ এটা মধ্যমীয়া চেল্ফ জীৱন আছে সেয়েহে এতিয়া কেতিয়াবা ৰপ্তানিও কৰা হয়।

উৎসৱৰ সময়ত বহুলোকে তেওঁলোকৰ থালিত নিৰামিষ ব্যঞ্জনৰ লগতে মিঠাই পছন্দ কৰে। ইয়াৰ কম চৰ্বিযুক্ত পৰিমাণ, নিৰামিষ বৈশিষ্ট, সহজ নিৰ্মাণ, মজলীয়া চেল্ফ-লাইফ আৰু সোৱাদৰ বাবে গাজৰৰ হালোৱা সমগ্ৰ ভাৰততে এক জনপ্ৰিয় মিঠাই আৰু প্ৰায়ে বেছিভাগ উৎসৱত পৰিৱেশন কৰা হয়। ব্যঞ্জনটো প্ৰাপ্তবয়স্ক সকলৰ লগতে শিশুসকলৰ মাজতো জনপ্ৰিয়। ৩০০ গ্ৰাম গাজৰ হালোৱাত ২৬৮ কেলৰি থাকে (৭৬ চৰ্বিৰ পৰা, ১৮০ কাৰ্বোহাইড্ৰেটৰ পৰা আৰু ১৬ প্ৰ'টিনৰ পৰা আহে)।

উৎপত্তি

গাজৰৰ হালোৱা প্ৰথমে মোগল যুগত প্ৰৱৰ্তন কৰা হৈছিল আৰু নামটো আৰবী শব্দ "হালৱা"ৰ পৰা উদ্ভৱ হৈছিল, যাৰ অৰ্থ হৈছে "মিঠা" ই পঞ্জাৱত জনপ্ৰিয় যদিও ইয়াৰ উৎপত্তি তাত হৈছিল নে নাই সেয়া স্পষ্ট নহয়। এইটো আন প্ৰকাৰৰ পাঞ্জাৱী হালৱাৰ সৈতে একে। এই পুৰণি পৰম্পৰাগত ৰেচিপিটো বহু বছৰ ধৰি পাঞ্জাৱী ৰন্ধন কিতাপত পোৱা যায়। গাখীৰ আৰু গাজৰৰ সংমিশ্ৰণ হোৱাৰ বাবে ইয়াক গাখীৰ ৰসযুক্ত পাঞ্জাৱী ভাষাত ʼগাজাৰ কা হালৱাʼ বুলি কোৱা হয়। কিন্তু আন ক্ষেত্ৰত, ক্ৰীম বা মাৱা (খোয়া) আৰু গাজৰৰ সংমিশ্ৰণ বুলি এই হালোৱা বৰ্ণনা কৰা হয়।

ভিন্নতা

গাজৰ-অমিতা হালোৱাত, সমান পৰিমাণৰ গাজৰ আৰু অমিতা ব্যৱহাৰ কৰা হয়। প্ৰথমে, গাজৰ আৰু অমিতা চুৰুকি মিশ্ৰণ প্ৰস্তুত কৰা হয়। এই মিশ্ৰণটো প্ৰায় ৫ মিনিটৰ বাবে কেৰাহি বা কুকাৰত ঘিউ দি ভজা হয়। বাকী প্ৰক্ৰিয়াটো গাজৰৰ ৰন্ধন প্ৰণালীৰ দৰে একে। এই ৰেচিপিটো শেহতীয়াকৈ জনপ্ৰিয় হৈ পৰিছে কিয়নো ইয়াত অমিতা যোগ কৰা হয় যি নিয়মীয়া গাজৰ হালোৱাৰ তুলনাত এক পৃথক সোৱাদ প্ৰদান কৰে। ৰঙা মখমল গাজৰ হালৱা হৈছে গাজৰ হালোৱাত আন এক বিখ্যাত ভিন্নতা। ইয়াক তুলনামূলকভাৱে বৃহৎ পৰিমাণৰ গাখীৰ ক্ৰীমৰ লগতে গাজৰ, চেনী, গোলাপ পানী আৰু কম জুইত কেশৰ গৰম কৰি তৈয়াৰ কৰা হয়। ৰঙা মখমল গাজৰ হালৱা ভিটামিন এ আৰু কেলচিয়ামৰ অতি ভাল উৎস।

অন্যান্য কম পৰিচিত তাৰতম্যবোৰৰ ভিতৰত আছে গাজৰ আৰু বীটৰুট হালোৱা, চীজ গাজাৰ হালোৱা, খেজুৰ গাজাৰ হালোৱা আৰু গাজৰৰ মিঠাই। এই তাৰতম্যবোৰ আঞ্চলিক/ব্যক্তিগত পছন্দৰ দ্বাৰা জনপ্ৰিয়তাৰ পৃথক হয়, পৰম্পৰাগত গাজাৰ হালোৱা আটাইতকৈ জনপ্ৰিয়। গাজৰ আৰু বীটৰুট হালোৱা, ৰুকা বীটৰুট আৰু গাজৰ মিলোৱা হয় আৰু এই মিশ্ৰণটো কম জুইত কেৰাহিত পছন্দমতে এক নিৰ্দিষ্ট পৰিমাণৰ মাৱা আৰু চেনী যোগ দিয়া হয়। ৩০ মিনিট ৰন্ধা হয় আৰু ৰন্ধাৰ পিছত, গাজৰ আৰু বীটৰুট হালোৱা পৰিৱেশন কৰিবলৈ সাজু হয়। চীজ গাজৰ হালোৱা বেঙুনীয়া গাজৰ আৰু ৰিকোটা চিজৰ সংমিশ্ৰণেৰে প্ৰস্তুত কৰা হয়। এই ব্যঞ্জনটো উত্তৰ ভাৰতত জনপ্ৰিয় কিয়নো বেঙুনীয়া গাজৰ বেছিভাগ তাত খেতি কৰা হয়।

তথ্যসূত্ৰ

শ্ৰেণী:খাদ্য
ভাৰতী হৰিশ ডাংৰে

ভাৰতী হৰিশ ডাংৰে (জন্ম ১০ মে' ১৯৬৮) ভাৰতৰ মহাৰাষ্ট্ৰৰ বম্বে উচ্চ ন্যায়ালয়ৰ এগৰাকী ন্যায়াধীশ। মহাৰাষ্ট্ৰত মাৰাঠা জাতিৰ সংৰক্ষণৰ দিশত সঁহাৰিমূলক ব্যৱস্থাৰ বৈধতা, ভাৰতত শিশু যৌন নিৰ্যাতনৰ আইন ব্যাখ্যা, ভাৰতত সামগ্ৰী আৰু সেৱা কৰ কাৰ্যকৰী কৰাকে ধৰি সাংবিধানিক আইন সম্পৰ্কীয় কেইবাটাও উল্লেখযোগ্য গোচৰত ডাংৰেয়ে বিচাৰ প্ৰদান কৰিছে।

জীৱন

ডাংৰেয়ে মহাৰাষ্ট্ৰৰ নাগপুৰত আইন বিষয়ত শিক্ষা আৰু প্ৰশিক্ষণ লাভ কৰিছিল। প্ৰথমতে তেওঁ নাগপুৰত আইন চৰ্চা কৰিছিল, আৰু পিছলৈ বম্বে উচ্চ ন্যায়ালয়ত আইনী চৰ্চা কৰে।নাগপুৰত চৰকাৰী অধিবক্তা হিচাপে তেওঁ নিযুক্তি লাভ কৰে আৰু মহাৰাষ্ট্ৰ ৰাজ্যিক পথ উন্নয়ন নিগম আৰু নাগপুৰ উন্নয়ন ন্যাসক প্ৰতিনিধিত্ব কৰে।এএই ৰায়দানক মাৰাঠা জাতিৰ বাবে সঁহাৰিমূলক ব্যৱস্থাৰ প্ৰয়োজন আছিল নে নাই আদি কেইবাটাও ভিত্তিত সমালোচনা কৰা হৈছিল।এই ৰায়দানৰ বিৰুদ্ধে ভাৰতৰ উচ্চতম ন্যায়ালয়ে ৯ ছেপ্টেম্বৰ, ২০২০ত প্ৰাথমিক মতামত জাৰি কৰি কয় যে বোম্বাই উচ্চ ন্যায়ালয়ে এই আইনখন বৰ্তাই ৰখাত ভুল কৰিছিল আৰু সেই সময়ত মহাৰাষ্ট্ৰ চৰকাৰে কাৰ্যকৰী কৰাত বাধা দিছিল। এই গোচৰৰ শুনানি এতিয়াও চলি আছে।

শিশুৰ যৌন নিৰ্যাতন আৰু যৌন অপৰাধৰ পৰা শিশু সুৰক্ষা আইন (POCOSO)ৰ সৈতে জড়িত কেইবাটাও গোচৰত ডাংৰেয়ে ৰায়দান কৰিছে৷ ২০২০ চনৰ জুলাই মাহত ডাংৰেয়ে ৰায় দিছিল যে শিশুৰ যৌন নিৰ্যাতনৰ লগতে জাতি-সম্পৰ্কীয় অপৰাধৰ সৈতে জড়িত গোচৰত প'ক'ছয়ে অগ্ৰাধিকাৰ লাভ কৰিব, যাৰ ফলত এনে গোচৰৰ বিচাৰ বিশেষ প'ক'চ' আদালতত কৰিব পৰা যাব।এই ৰায়দানে প্ৰতিষ্ঠা কৰিছিল যে POCSO ৰ অন্যান্য আইনসমূহৰ ওপৰত অতিশয় প্ৰভাৱ পৰে।২০২০ চনৰ ছেপ্টেম্বৰ মাহত ডাংৰেয়ে ৰায় দিছিল যে ভাৰতত যৌন অপৰাধৰ পৰা শিশুক সুৰক্ষা আইন প্ৰযোজ্য নহয় য'ত এনে নিৰ্যাতন গঠন কৰা কাৰ্য্য "যৌন উদ্দেশ্য" অবিহনে সংঘটিত কৰা হয়। এই গোচৰটো শাৰীৰিক কাজিয়াৰ সময়ত শিশুৰ কাপোৰ আঁতৰোৱাৰ সৈতে জড়িত আছিল। ২০২০ চনৰ ডিচেম্বৰ মাহত ডাংৰেয়ে ৰায় দিছিল যে ১৭ বছৰীয়া ছোৱালী এজনীক বাহুত ধৰি সংযত কৰি ৰখা, আৰু ব্যক্তিগতভাৱে আৰু অনলাইন মেছেজিঙকে ধৰি আপত্তি থকাৰ পিছতো বাৰে বাৰে ৰোমাণ্টিক আতিশয্য কৰা এজন পুৰুষে প'ক'চ'ক আইনৰ অধীনত অপৰাধ সংঘটিত কৰা নাই। ডাংগ্ৰেৰ মতে মানুহজনে "নিজৰ প্ৰেম প্ৰকাশ কৰিছে," যিটো তেওঁৰ মতে আইনখনৰ উলংঘা নহয়।

২০১৮ চনৰ ফেব্ৰুৱাৰী মাহত ডাংৰে আৰু আন এজন ন্যায়াধীশ এছ চি ধৰ্মাধিকাৰীয়ে ভাৰতত প্ৰৱৰ্তন কৰা সামগ্ৰী আৰু সেৱা কৰক সমালোচনা কৰি কয় যে, "শাসন ব্যৱস্থা কৰ-বন্ধুত্বপূৰ্ণ নহয়।" তেওঁলোকে মহাৰাষ্ট্ৰ ৰাজ্য চৰকাৰ আৰু কেন্দ্ৰীয় চৰকাৰক কৰ সম্পৰ্কত কৰদাতাৰ অভিযোগ দূৰ কৰাৰ ব্যৱস্থা স্থাপন কৰিবলৈ নিৰ্দেশ দিয়ে। তেওঁলোকৰ সমালোচনাৰ বিষয়ে বহুলভাৱে প্ৰকাশ পাইছিল। ইয়াৰ পিছত ভাৰত চৰকাৰে অভিযোগ নিৰাময় ব্যৱস্থা স্থাপন কৰাৰ উদ্দেশ্য ঘোষণা কৰে।

তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:মহাৰাষ্ট্ৰৰ ব্যক্তি
শ্ৰেণী:জীৱিত ব্যক্তি
১০ জানুৱাৰী

১০ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১০ম দিন। বছৰটো শেষ হ’বলৈ এই দিনৰ পৰা মুঠ ৩৫৫টা দিন (অধিবৰ্ষত ৩৫৬টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

ঘটনাৰাজী

১৮৬৩ - লণ্ডন মহানগৰীত বিশ্বৰ প্ৰথম পাতাল ৰেল সেৱাৰ আৰম্ভণি।
১৮৯৪ - ৰঙিয়া তহচিলৰ কৃষকসকলে ব্ৰিটিছৰ বৰ্দ্ধিত ভূমিকৰৰ বিৰুদ্ধে ৰঙিয়া ৰাইজমেল অনুষ্ঠিত হৈছিল।
১৯৪৬ - ৰাষ্ট্ৰসংঘৰ প্ৰথম সাধাৰণ অধিৱেশনৰ আৰম্ভ হৈছিল।
২০০৮ - দিল্লীৰ অটো এক্সপ'ত বিশ্বৰ ভিতৰত সবাতোতকৈ সূলভ মূল্যৰ গাড়ী টাটা কোম্পানীৰ এক লাখ টকীয়া টাটা নেন' গাড়ীৰ প্ৰথম প্ৰদৰ্শন।
২০২৫ – ইৰানত ভয়ংকৰ বানপানীত ৮০ গৰাকী লোক নিহত হয়।

জন্ম

১৮৮৩ - এলেক্সেই নিকলাইয়েভিচ টলষ্টয়, ৰুছ লেখক।
১৯১৪ - বেগম আখটাৰ, ভাৰতীয় কণ্ঠশিল্পী তথা অভিনেত্ৰী।
১৯৩০ - ইন্দ্ৰেশ্বৰ শৰ্মা, ভাৰতীয় সংগীতজ্ঞ, বেহেলাবাদক আৰু সংগীত পৰিচালক।
১৯৩০ - বাসু চেটাৰ্জী, ভাৰতীয় চলচ্চিত্ৰ পৰিচালক আৰু চিত্ৰনাট্যকাৰ।
১৯৬০ - মিতালী চৌধুৰী, অসমীয়া কণ্ঠশিল্পী।
১৯৭৪ - হৃত্বিক ৰোশন, তাৰকা বলীউদ অভিনেতা।
১৯৮৪ - কাল্কী কেকলাঁ, হিন্দী চলচ্চিত্ৰৰ অভিনেত্ৰী আৰু লেখিকা।

মৃত্যু

১৭৭৮ - কাৰ্ল লিনিয়াছ, ছুইডেনৰ উদ্ভিদবিজ্ঞানী, চিকিৎসক আৰু প্ৰাণীবিজ্ঞানী।
১৯৫১ - চিনক্লেয়াৰ লিউইছ, আমেৰিকান লেখক, নাট্যকাৰ আৰু সাংবাদিক।
১৯৭৮ - সত্যেন্দ্ৰনাথ বসু, ভাৰতীয় গণিতজ্ঞ তথা পদাৰ্থ বিজ্ঞানী।
১৯৮২ - সুধীন দাশগুপ্ত, ভাৰতীয় সংগীত পৰিচালক, গীতিকাৰ আৰু কণ্ঠশিল্পী।
২০০৭ - যতিন মিপুন, অসমীয়া লেখক আৰু প্ৰশাসনিক বিষয়া।
২০১০ - শৈলধৰ বৰুৱা, ভাৰতীয় চলচ্চিত্ৰ প্ৰযোজক।

দিৱস

সংখ্যাগৰিষ্ঠতাৰ শাসন দিৱস (বাহামা)।
পৰম্পৰাগত দিৱস (বেনিন)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
লুচি কুৰিয়েন

লুচি কুৰিয়েন হৈছে মহেৰৰ প্ৰতিষ্ঠাপক আৰু নিৰ্দেশক, যি ভাৰতৰ পুণেত অৱস্থিত এটা সমাজ আৰু আন্ত-ধৰ্মীয় সংগঠন, যি নির্যাতিত আৰু অনাথ মহিলা আৰু শিশুৰ কল্যাণৰ বাবে কাম কৰে।

জীৱন
দক্ষিণ ভাৰতৰ কেৰালা প্ৰদেশত লুচি জন্মগ্ৰহণ কৰে। বাৰ বছৰ বয়সত উন্নত শিক্ষা লাভৰ বাবে তেওঁ মুম্বাইলৈ গুচি যায়। লুচিয়ে দৰিদ্ৰ অৱস্থাৰ লোকৰ সৈতে প্ৰথম পৰিচয় হৈছিল চহৰৰ বস্তি অঞ্চলৰ লোক সকলক দেখি। ঊনৈশ বছৰ বয়সত তেওঁ ধৰ্মীয় ভগ্নী হ'ব বিচৰাৰ সিদ্ধান্ত লয় আৰু শিক্ষকতা আৰু নাৰ্চিংৰ ওপৰত গুৰুত্ব আৰোপ কৰা হলি ক্ৰছ অৰ্ডাৰত যোগদান কৰে।

কিন্তু মাদাৰ টেৰেছাৰ কামৰ পৰা অনুপ্ৰাণিত হৈ তেওঁ নিজকে অসহায় লোকসকলৰ ওচৰত থিয়দিবলৈ আহ্বান জনোৱা যেন অনুভৱ কৰিলে, য’ত দুখীয়াৰ জীৱনক প্ৰত্যক্ষভাৱে স্পৰ্শ কৰিব পাৰি। ১৯৮৯ চনত তেওঁ হলি ক্ৰছ কনভেণ্টৰ ছিনিয়ৰ ন’ইলাইন পিণ্টোৱে নিৰ্যাতিত মহিলাসকলক সহায় কৰিবলৈ প্ৰতিষ্ঠা কৰা HOPE সংস্থাত যোগদান কৰে। ১৯৯১ চনত হোপত কাম কৰি থকাৰ সময়তে তেওঁৰ এনে এক ঘটনাৰ মুখামুখি হৈছিল, যিয়ে তেওঁৰ জীৱনৰ কৰ্ম পদ্ধতিত অনুপ্ৰাণিত কৰিব পাৰিছিল। ঘটনাটো আছিল, এদিন এগৰাকী গৰ্ভৱতী মহিলা লুচিৰ ওচৰলৈ আহিছিল তাইৰ মদ্যপায়ী স্বামীৰ অত্যাচাৰ পৰা ৰক্ষা পাবলৈ আশ্ৰয় বিচাৰি । কিন্তু কনভেণ্টত সাধাৰণ মানুহ ৰখাৰ ব্যৱস্থা নথকাৰ বাবে ভনীয়েক লুচিয়ে তাইক ঘুৰাই পঠিয়ালে আৰু পিছদিনা সহায় কৰাৰ প্ৰতিশ্ৰুতি দিলে। কিন্তু সেইদিনা সন্ধিয়া মহিলাগৰাকীৰ মদ্যপায়ী স্বামীয়ে মহিলাগৰাকীৰ গাত জুই লগাই দিয়ে। মহিলা আৰু কেঁচুৱা দুয়োৰে মৃত্যু হয়।
তেওঁৰ সেৱাৰ স্বীকৃতি স্বৰূপে ভাৰতৰ ৰাষ্ট্ৰপতি প্ৰণৱ মুখাৰ্জীয়ে ভগ্নী লুচি কুৰিয়ানক ২০১৬ চনৰ ৮ মাৰ্চত, নতুন দিল্লীত নাৰী শক্তিপুৰস্কাৰ (মহিলা সবলীকৰণ) বঁটাৰে সন্মানিত কৰে।
ভগ্নী লুচিয়ে বিভিন্ন অনুষ্ঠানত পোপ ফ্ৰান্সিছ, ভাৰতৰ প্ৰধানমন্ত্ৰী নৰেন্দ্ৰ মোডী আৰু আমেৰিকাৰ প্ৰাক্তন ৰাষ্ট্ৰপতি বিল ক্লিণ্টনৰ সৈতে সাক্ষাৎ কৰাৰ সুযোগ লাভ কৰিছে।

ইন্টাৰফেথ এছ'চিয়েচন ফৰ চাৰ্ভিচ টু হিউমেনিটি এণ্ড নেচাৰ

২০১৭ চনৰ ফেব্ৰুৱাৰী মাহত ভগ্নী লুচি কুৰিয়েনে ভাৰতৰ পুনেত ইন্টাৰফেথ এছ’চিয়েশ্যন ফৰ চাৰ্ভিচ টু হিউমেনিটি এণ্ড নেচাৰ প্ৰতিষ্ঠা কৰে।

২০১৭ চনৰ অক্টোবৰ মাহলৈকে এই নতুন সম্প্ৰদায়টোৰ ৮খন দেশৰ পৰা ২২০ জন সদস্য আছে।

সন্মান

২০১৮: নীৰজা ভানোট বঁটা
২০১৮: জিজাবাই এচিভাৰ্ছ বঁটা
২০১৭: মানৱ উৎকৃষ্টতাৰ বাবে শ্ৰী সত্য সাই বঁটা - 'Unity Of Religions'।
২০১৬: নাৰী শক্তি বঁটা
২০১৬: বছৰৰ শ্ৰেষ্ঠ মহিলা ভেনিথা
২০১১: নেতৃত্ব বঁটা, গ্ল’বেল উইমেনছ ছামিট
পল হেৰিছ ফেলো, ৰটাৰী ইণ্টাৰনেশ্যনেল

তথ্য সূত্ৰ
ফাটুমাটা বাল্ডে

২০০৩ চনৰ ছেপ্টেম্বৰ মাহত অভ্যুত্থান নোহোৱালৈকে ফাটুমাটা ড্জাউ বাল্ডে গিনি-বিছাউৰ বৈদেশিক পৰিক্ৰমা মন্ত্ৰী আছিল।

গিনি বিছাউ চৰকাৰত কেইবাটাও ভূমিকা গ্ৰহণ কৰিছে। তেওঁ সামাজিক সংহতি আৰু নিয়োগ ৰাজ্য সচিব, পৰ্যটন মন্ত্ৰী আৰু বৈদেশিক পৰিক্ৰমা মন্ত্ৰী হিচাপে কাৰ্যনিৰ্বাহ কৰি আহিছে। নিৰ্বাচিত ৰাষ্ট্ৰপতি কুম্বা য়ালাৰ চৰকাৰত বৈদেশিক পৰিক্ৰমা মন্ত্ৰী আছিল যদিও ২০০৩ চনৰ ছেপ্টেম্বৰ মাহত সামৰিক অভ্যুত্থান হোৱাৰ বাবে তেওঁৰ শাসন চমু আছিল।

তথ্যসূত্ৰ

শ্ৰেণী:ৰাজনীতিবিদ
শ্ৰেণী:নাৰী
কেথাৰিনা বুইজ

কেথাৰিনা বুইজ (১৭১৪–১৭৮১), এগৰাকী ডাচ মানচিত্ৰ নিৰ্মাতা আৰু প্ৰকাশক আছিল, যি শক্তিশালী ডাচ ইষ্ট ইণ্ডিয়া কোম্পানীৰ বাবে এগৰাকী গুৰুত্বপূৰ্ণ মানচিত্ৰ নিৰ্মাতা হৈ পৰিছিল।

জীৱনী

কেথাৰিনা বুইজে (১৭৩২) আমষ্টাৰডামৰ মানচিত্ৰ নিৰ্মাতা আৰু প্ৰকাশক দ্বিতীয় জোহানেছ ভান কিউলেন (১৭০৪–১৭৫৫)ক বিয়া কৰায়, যিজনৰ আগৰেপৰা মানচিত্ৰ নিৰ্মাণৰ ক্ষেত্ৰত এক সফল ব্যৱসায়ী আছিল। তেওঁলোকৰ দুজন পুত্ৰ জেৰাৰ্ড হালষ্ট ভান কিউলেন (১৭৩৩-১৮০১) আৰু কৰ্নেলিছ বুইজছ ভান কিউলেন (১৭৩৬–১৭৭৪) আছিল, দুয়োজনে তেওঁলোকৰ কোম্পানীটোত ভূমিকা পালন কৰিছিল।

স্বামীৰ মৃত্যুৰ পাছত কেথাৰিনা বুইজে ভ্যান কিউলেন পৰিয়ালৰ ব্যৱসায় চলাই গৈছিল যিয়ে ষ্টৰ্মছৰ মতে তেওঁক আধুনিক যুগৰ আৰম্ভণিৰ আটাইতকৈ গুৰুত্বপূৰ্ণ মহিলা ডাচ মানচিত্ৰ নিৰ্মাতা কৰি তুলিছিল।

১৭৫৫ চনত তেওঁ এই ব্যৱসায়ৰ দায়িত্ব লোৱাৰপৰাই কেথাৰিনা বুইজ শক্তিশালী ডাচ ইষ্ট ইণ্ডিয়া কোম্পানীটোৰ আমষ্টাৰডাম কাৰ্যালয়ৰ বাবে আনুষ্ঠানিক মানচিত্ৰ নিৰ্মাতা হৈ পৰিছিল। ইয়াৰ উপৰি তেওঁৰ কোম্পানীটো সাগৰীয় এটলাছ আৰু চাৰ্ট, হেলমছমেনৰ গাইড আৰু কিতাপৰ বিখ্যাত প্ৰকাশক আৰু বিক্ৰেতা আৰু নেভিগেচন যন্ত্ৰৰ নিৰ্মাতা আৰু বিতৰক হৈ পৰে।

১৭৭২ চনৰপৰা আৰম্ভ কৰি তেওঁ ভ্যান কিউলেন কোম্পানীটোৰ আংশিক নিয়ন্ত্ৰণ নিজৰ দুয়োজন পুত্ৰৰ হাতত অৰ্পণ কৰে, যিটো ব্যৱস্থা ১৭৮১ চনত তেওঁৰ মৃত্যুৰ আগলৈকে চলি থাকে। সেই সময়ত তেওঁৰ একমাত্ৰ জীয়াই থকা পুত্ৰ জেৰাৰ্ড হালষ্ট ভান কিউলেনে তেওঁৰ পদটো গ্ৰহণ কৰিছিল। ১৮৮৫ চনলৈকে ভ্যান কেউলেন পৰিয়ালৰ ব্যৱসায়টো সমৃদ্ধিশালী হৈ উঠে আৰু দুটা শতিকাতকৈও অধিক সময় সফলতাৰে চলি থকাৰ পিছত অৱশেষত ইয়াক বন্ধ কৰি দিয়া হয়।

১৭৫৬ চনত তেওঁ পুনৰ বিবাহৰ বাবে আমষ্টাৰডামত পঞ্জীয়ন কৰে আৰু হেণ্ড্ৰিক পোষ্টৰ (১৭০৮–১৭৬১) দ্বিতীয় পত্নী হয়।

তথ্যসূত্ৰ

শ্ৰেণী:প্ৰকাশক
শ্ৰেণী:ব্যৱসায়ী
ইমোইনু ইৰাটপা

ইমোইনু ইৰাটপা বা ৱাকচিং টাৰানিথোইনি পানবা হৈছে মেইটেই জনগোষ্ঠীয়ে পালন কৰা এটা ধৰ্মীয় উৎসৱ।
ধন-সম্পত্তি আৰু সমৃদ্ধিৰ দেৱী ইমোইনু আহোংবিক উৎসৰ্গিত পোহৰৰ উৎসৱ। মেইটেই পঞ্জিকাৰ ৱাকচিং মাহৰ দ্বাদশ চন্দ্ৰ দিনত এই উৎসৱ পালন কৰা হয়। উত্তৰ-পূব ভাৰতৰ মণিপুৰ, অসম আৰু ত্ৰিপুৰা ৰাজ্যত এই উৎসৱ পালন কৰা হয় আৰু চুবুৰীয়া ৰাষ্ট্ৰ ম্যানমাৰৰ একাংশই পালন কৰে। এই উৎসৱত দেৱীক উছৰ্গা কৰি প্ৰাৰ্থনা কৰা হয়, তাৰ পিছত আন বিভিন্ন সাংস্কৃতিক অনুষ্ঠান অনুষ্ঠিত হয়।

ব্যুৎপত্তিবিজ্ঞান

ইৰাটপাৰ অৰ্থ হৈছে "উছৰ্গা" আৰু ইমোইনু ইৰাটাপাৰ অৰ্থ হৈছে মেইটেই ভাষাত "দেৱী ইমোইনুৰ ওচৰত উছৰ্গা।" এই উৎসৱক ৱাকচিং তাৰনিথোইনি পানবা বুলিও কোৱা হয়, যাৰ অনুবাদ হ'ল "ৱাকচিঙৰ দ্বাদশ দিন" (তৰানিথোইনিৰ অৰ্থ "দ্বাদশ দিন" আৰু পানবা অৰ্থ "হোৱা"), ইয়াৰ অৰ্থ হ'ল উৎসৱটো পালন কৰা দিনটো। মেইটেইৰ পৌৰাণিক কাহিনী অনুসৰি দেৱী ইমোইনুৱে প্ৰতি বছৰে সেইদিনা পৃথিৱীলৈ যায় আৰু আশীৰ্বাদৰ বৰষুণ কৰিবলৈ প্ৰতিটো ঘৰলৈ যায়। ই সাধাৰণতে গ্ৰেগৰিয়ান কেলেণ্ডাৰত ডিচেম্বৰ-জানুৱাৰী মাহত পৰে।

পালন

ইমোইনু ইৰাটাপা হৈছে পোহৰৰ উৎসৱ, যিটো মেইটেই জনগোষ্ঠীসকলে পৰম্পৰাগত ধৰ্ম ছানামাহীজম অনুসৰণ কৰি পালন কৰে। হিন্দু ধৰ্মৰ দৰে অন্যান্য ধৰ্ম অনুসৰণ কৰা মেইটেই লোকসকলেও এই উৎসৱ পালন কৰে। চুবুৰীয়া দেশ ম্যানমাৰত বসতি স্থাপন কৰা কিছুমান লোকেও ইয়াক পৰ্যবেক্ষণ কৰে। মণিপুৰত ই চৰকাৰী বন্ধৰ দিন। তৰোৱাল (থাং) আৰু বৰশী (টা) ব্যৱহাৰ কৰি থাং-টাৰ পৰম্পৰাগত যুদ্ধ কলাৰ প্ৰদৰ্শনও কৰা হয়।

২০২২ চনৰপৰা এই উৎসৱৰ অংশ হিচাপে মীন মেলা বা মীন উৎসৱৰ আয়োজন কৰা হৈছে, মূল উৎসৱ দিৱসৰ আগৰ দিনকেইটাত। এই উৎসৱৰ বাবে প্ৰয়োজনীয় মাছ ক্ৰয় কৰিবলৈ আৰু মৎস উৎপাদনক উৎসাহিত কৰিবলৈ ইমোইনু মাছ উৎসৱ অনুষ্ঠিত কৰা হয়।

তথ্যসূত্ৰ

শ্ৰেণী:উৎসৱ
শ্ৰেণী:মণিপুৰ
কেলিপ্স′ (শ্ৰুতিকথা)

কেলিপ্স′ (প্ৰাচীন গ্ৰীক: Καλυψώ, ইংৰাজী: Calypso) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

কেলিপ্স′ গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত কেলিপ্স′ও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
লম্বোদৰ বৰা

লম্বোদৰ বৰা (১৮৬০-১৮৯২) অসমীয়া সাহিত্যৰ জোনাকী যুগৰ এগৰাকী প্ৰসিদ্ধ লেখক আছিল। তেখেত আধুনিক অসমীয়া সাহিত্যক প্ৰতিষ্ঠা কৰিবলৈ চেষ্টা কৰা ব্যক্তি সকলৰ ভিতৰত অন্যতম। অসমীয়া ভাষা উন্নতি সাধিনী সভা প্ৰতিষ্ঠাৰ আঁৰত এখেতৰ অৱদান অতিকৈ উল্লেখযোগ্য।

চমু জীৱনী

লম্বোদৰ বৰা জন্ম হয় ১৮৬০ চনত দৰং জিলাৰ গমিৰি মৌজাৰ খালিপোকীয়া গাঁৱত হৈছিল৷ ’ঈশ্বৰ চন্দ্ৰ বিদ্যাসাগৰৰ জীৱন চৰিত’ আৰু ’সমাজ দৰ্পন’ নামৰ পুথি দুখন অসমাপ্ত অৱস্থাত থাকোতেই ১৮৯২ চনৰ ১২ এপ্ৰিলত হাইজা ৰোগত আক্ৰান্ত হৈ মৃত্যুৱৰণ কৰে৷

তথ্য সংগ্ৰহ

শ্ৰেণী:অসমীয়া প্ৰবন্ধকাৰ
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
নৌৰুজ

Turkmenistan
ইউক্ৰেইন
United Kingdom
United States
Uzbekistan

date = ১৯ৰ পৰা ২২ মাৰ্চৰ ভিতৰত
frequency = বাৰ্ষিক
significance = Vernal equinox; first day of a new year on the Iranian calendars and the Solar Hijri calendar
month =
startedby =
firsttime =
duration =
scheduling =
weekday =
alt =
official_name =
date2024 = 03:06:26, 20 March (UTC)
date2026 = 14:45:59, 20 March (UTC)
date2027 = 20:24:18, 20 March (UTC)

relatedto = Chaharshanbe Suri, Sizdebedar

নৌৰুজ (ইৰাণী ফাৰ্চী: نوروز নোৰুজ; আক্ষৰিক অৰ্থত "নতুন দিন") হৈছে ইৰাণী নৱবৰ্ষৰ নাম, যাক পাৰ্চী নৱবৰ্ষ বুলিও কোৱা হয়, যিটো প্ৰধানকৈ বিশ্বজুৰি ইৰাণীসকলে উদযাপন কৰে। ই মূলতঃ প্ৰকৃতিৰ উদযাপন, প্ৰকৃতিৰ উত্থান, ফুল, সতেজতা, সেউজীয়া আৰু উচ্ছলতাৰ এক দৰ্শনীয় দৃশ্য প্ৰদান কৰে। প্ৰাচীন পৰম্পৰা আৰু ৰীতি-নীতিৰে নৌৰুজ কেৱল ইৰাণতে নহয়, চুবুৰীয়া কিছুমান দেশতো উদযাপন কৰা হয়। আন কিছুমান নৃতাত্ত্বিক ভাষিক গোট যেনে ভাৰতৰ পাৰ্চী সম্প্ৰদায়েও ইয়াক নতুন বছৰৰ আৰম্ভণি হিচাপে উদযাপন কৰে। পশ্চিম এছিয়া, মধ্য এছিয়া, ককেছাছ, ক’লা সাগৰৰ অৱবাহিকা আৰু বাল্কনত ৩,০০০ বছৰতকৈও অধিক সময় ধৰি ইয়াক উদযাপন কৰা হৈছে। ইয়াৰ উপৰিও ইৰাণী পঞ্জিকাৰ প্ৰথম মাহৰ (ফাৰৱাৰ্ডিন) প্ৰথম দিন।

টোকা

তথ্যৰ উংস

অধিক পঢ়ক

বাহ্যিক সংযোগ

শ্ৰেণী:ইৰান
লক্ষ্মী দেৱী (অভিনেত্ৰী)

লক্ষ্মী দেৱী (ইংৰাজী: Lakshmi Devy; জন্ম: ) এগৰাকী আমেৰিকান অভিনেত্ৰী আৰু চিত্ৰনাট্যকাৰ যিয়ে ইংৰাজী, তামিল আৰু মালয়ালম ভাষাৰ চলচ্চিত্ৰত অভিনয় কৰিছে। ২০২১ চনত তেওঁ নিজৰ চিনেমা ৱেন দ্য মিউজিক চেইঞ্জছৰ বাবে শ্ৰেষ্ঠ পৰিচালকৰ ৰেমী বঁটা লাভ কৰিছিল। তেওঁ তামিল চলচ্চিত্ৰ মচলা পডমৰ জৰিয়তে চিত্ৰনাট্যকাৰ হিচাপে কেৰিয়াৰ আৰম্ভ কৰিছিল, য’ত তেওঁ মুখ্য চৰিত্ৰতো অভিনয় কৰিছিল। এগৰাকী থিয়েটাৰ শিল্পী আৰু মডেল হিচাপে কেৰিয়াৰ আৰম্ভ কৰাৰ পাছত, দেৱীয়ে আনন্দ চক্ৰৱৰ্তীৰ পৰিচালনাত নিৰ্মিত নিল গাৱনী চেল্লাথে (২০১০) ছবিৰ জৰিয়তে প্ৰথমবাৰৰ বাবে মুখ্য চৰিত্ৰত অভিনয় কৰিছিল।

চলচ্চিত্ৰত অভিনয় কৰাৰ উপৰি তেওঁ আমেৰিকা যুক্তৰাষ্ট্ৰৰ ফিডি টকীজ নামৰ এটা চলচ্চিত্ৰ নিৰ্মাণ প্ৰতিষ্ঠানৰ মুৰব্বী।

ব্যক্তিগত জীৱন

দেৱীৰ জন্ম নিউয়ৰ্কৰ এক মালয়ালম চিকিৎসক আৰু অভিযন্তাৰ পৰিয়ালত হৈছিল আৰু তেওঁৰ শৈশৱৰ বেছিভাগ সময় তাতেই অতিবাহিত কৰিছিল। তেওঁৰ মাতৃ এগৰাকী নেফ্ৰ’লজিষ্ট আৰু পিতৃ এগৰাকী ভ্ৰমণ-কাহিনী লেখক তথা প্ৰকাশিত লেখক। তেওঁলোকে ভাৰতৰ তিৰুৱনন্তপুৰমত এখন চিকিৎসালয় চলায়। তেওঁ নিউয়ৰ্কত প্ৰাথমিক শিক্ষা গ্ৰহণ কৰিছিল আৰু ভাৰতত চিকিৎসা বিজ্ঞানৰ শিক্ষা সম্পূৰ্ণ কৰিছিল, যাৰ সময়ছোৱাত তেওঁ মডেলিং, নৃত্য আৰু থিয়েটাৰ চৰ্চা কৰিছিল। দেৱী এগৰাকী চিকিৎসক আৰু তেওঁ মেডিকেল কলেজত পঢ়ি থকা সময়ৰপৰাই নিজৰ চলচ্চিত্ৰ কেৰিয়াৰ আৰম্ভ কৰিছিল। পৰৱৰ্তী সময়ত তেওঁ চিনেমা কোম্পানী আৰু সমালোচকৰদ্বাৰা প্ৰশংসিত তামিল ভাষাৰ একচন কমেডী ছবি মচলা পডমকে ধৰি বহুকেইখন দক্ষিণ ভাৰতীয় ছবিত অভিনয় কৰে। এই ছবিখনৰ জৰিয়তেই তেওঁ মৌলিক চিত্ৰনাট্যকাৰ হিচাপেও আত্মপ্ৰকাশ কৰিছিল।

২০১৭ চনত দেৱীয়ে নিউয়ৰ্কত ভিত্তি কৰি 'ফিডি টকীজ' (FiDi Talkies) নামৰ এখন প্ৰযোজনা সংস্থা প্ৰতিষ্ঠা কৰে আৰু 'ডৰো মট' নামৰ এখন চুটি ছবিৰ জৰিয়তে পৰিচালক হিচাপে আত্মপ্ৰকাশ কৰে, য’ত তেওঁ মুখ্য চৰিত্ৰত অভিনয় কৰিছিল। ছবিখন একাধিক আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছিল আৰু কেইবাটাও বঁটা লাভ কৰিছিল। ২০২০ চনত তেওঁ ৱেন দ্য মিউজিক চেইঞ্জছ নামৰ ছবিখনৰ জৰিয়তে চলচ্চিত্ৰ পৰিচালক হিচাপে যাত্ৰা আৰম্ভ কৰে, যিখন ফিডি টকীজ আৰু অভিনেতা-পৰিচালক জন টুৰ্টুৰোৱে প্ৰযোজনা কৰিছিল।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:ভাৰতীয় মূলৰ আমেৰিকান
আধুনিক গল্প সাহিত্য

আধুনিক গল্প সাহিত্য হৈছে অসমৰ সাহিত্যিক, সমালোচক তথা শিক্ষাবিদ ত্ৰৈলোক্য নাথ গোস্বামীৰ দ্বাৰা লিখিত এখন বিশেষ গ্ৰন্থ। সাহিত্যৰ বিভিন্ন দিশ আৰু প্ৰসংগ আলোচনা সন্নিৱিষ্ট হোৱা এই গ্ৰন্থখনে ১৯৬৭ চনত সাহিত্য অকাডেমি বঁটা লাভ কৰিবলৈ সক্ষম হৈছিল।

গ্ৰন্থকাৰৰ চমু পৰিচয়

ত্ৰৈলোক্য নাথ গোস্বামী (জন্ম ১৯০৬ - মৃত্যু ১৯৮৮ চন) একাধাৰে এজন অসমীয়া সাহিত্যিক সমালোচক, গল্পকাৰ, নন্দন তাত্ত্বিক, সুবক্তা আৰু শিক্ষাবিদ। ১৯৬৫ চনত ৰচিত “আধুনিক গল্প সাহিত্য” নামৰ গ্ৰন্থখনৰ বাবে গোস্বামীয়ে ১৯৬৭ চনত সাহিত্য অকাডেমি বঁটা লাভ কৰিছিল।

গ্ৰন্থৰ চমু পৰিচিতি

গ্ৰন্থখনে চুটি গল্প, পাশ্চাত্য গল্প সাহিত্যৰ পৰিচিতিমূলক আলোচনা, ৰবীন্দ্ৰনাথ ঠাকুৰ আৰু প্ৰেমচন্দৰ গল্প-আলোচনা, অসমীয়া চুটি গল্প ক্ৰমবিকাশ আদি বিভিন্ন দিশৰ আলোচনাক সামৰি লৈছে।

বঁটা আৰু সন্মান

১৯৬৭ চনত সাহিত্য অকাডেমি বঁটা।
১৯৬১-৬৫ চনৰ অসমীয়া ভাষাৰ শ্ৰেষ্ঠ গ্ৰন্থ হিচাপে মনোনীত, অসম সাহিত্য সভাৰ দ্বাৰা।

তথ্য সংগ্ৰহ

শ্ৰেণী: অসমীয়া গ্ৰন্থ
শ্ৰেণী: সাহিত্য অকাডেমি বঁটা প্ৰাপ্ত অসমীয়া গ্ৰন্থ
শিশু ৰত্ন

শিশু ৰত্ন শিশু আৰু কিশোৰ সকলৰ বাবে অসমীয়া ভাষাত প্ৰকাশিত এখন মাহেকীয়া আলোচনী। শিশু ৰত্নৰ প্ৰকাশক প্ৰজ্ঞাতীৰ্থ প্ৰকাশন। আলোচনীখনৰ প্ৰথম প্ৰকাশ হৈছিল ২০০৪ চনৰ নৱেম্বৰ মাহত। ২০০৬ চনৰ এপ্ৰিল মাহলৈকে ৯ টা সংখ্যা প্ৰকাশ পোৱাৰ পিছত অনিবাৰ্য কাৰণবশতঃ আলোচনীখনৰ প্ৰকাশ বন্ধ হয়। আলোচনীখনৰ আৰম্ভণিতে সম্পাদক আছিল গোবিন চন্দ্ৰ নাথ। কাৰ্যবাহী সম্পাদক আছিল প্ৰশান্ত কুমাৰ বৰা আৰু সহযোগী সম্পাদক ফটিক চন্দ্ৰ বৰা। পিছলৈ মুখ্য সম্পাদক আছিল গোবিন চন্দ্ৰ নাথ , সম্পাদক ফটিক চন্দ্ৰ বৰা কাৰ্যবাহী সম্পাদক আছিল প্ৰশান্ত কুমাৰ বৰা।

নিয়মীয়া শিতানসমূহ

নিয়মীয়াকৈ প্ৰকাশ পোৱা গল্প আৰু কবিতাৰ ওপৰিও তলৰ শিতানসমূহ প্ৰকাশ পাইছিল।

ৰত্ন মামাৰ চিঠি: শিশু আৰু কিশোৰ সকললৈ শিশু ৰত্নৰ সম্পাদকৰ পত্ৰসদৃশ সম্পাদকীয়।
পঢ়ুৱৈৰ মতামত: আলোচনীখন পঢ়ি পঢ়োৱৈ সকলে আগবঢ়োৱা গঠনমূলক দিহা পৰামৰ্শৰ নিয়মীয়া শিতান।
অনেক তথ্য অনেক কথা: সাধাৰণ জ্ঞান আৰু জানিবলগীয়া অনেক তথ্য সমৃদ্ধ ৰচনাৰ শিতান।
শিশু পৰ্যটন: শিশু সকলে বিভিন্ন ঠাই ভ্ৰমণ কৰি পোৱা অভিজ্ঞতাৰ বৰ্ণনামূলক ৰচনা।
শিক্ষাৰত্ন: শিক্ষা বিষয়ক ৰচনা
স্বাস্থ্য ৰত্ন: শিশু আৰু কিশোৰ সকলৰ স্বাস্থ্য সম্পৰ্কীয় ৰচনা।
নান্দনিক চ’ৰা : বৰেণ্য শিল্পী, বিখ্যাত চিত্ৰকৰ আদিৰ বিষয়ৰ প্ৰৱন্ধ।
ৰত্ন সংবাদ: শিশু সকলৰ প্ৰতিভা প্ৰদৰ্শন সম্পৰ্কীয় সংবাদ।
কলা বীথিকা: শিশু সকলে অঁকা চিত্ৰৰ শিতান।
বিজ্ঞান চ’ৰা: বিজ্ঞান সম্পৰ্কীয় ৰচনা।

ধাৰাবাহিক নাটক

এই শিতানত শিশু নাট ধাৰাবাহিক ভাবে প্ৰকাশ কৰা হয়। ইতিপূৰ্বে যশশ্ৰী নাট্যকাৰ ভৱ পূজাৰী দেৱৰ দ্বাৰা ৰচিত শিশু নাটক বকুল তলৰ ধেমালী, দুলাল দত্তৰ মকৰা ইত্যাদি শিশু ৰত্নত প্ৰকাশ পায়।

অন্যান্য শিতান

ছবি ৰং কৰা,ফটো চাই ব্যক্তি চিনাক্ত কৰা,ছবিৰ পাৰ্থক্য উলিওৱা আদি।
মগজুৰ খোৰাক, শব্দ ৰত্ন (শব্দ শৃংখল), ছবি চাই কবিতা লিখা প্ৰতিযোগিতা, সাঁথৰ, কৌতুক, খেল ৰত্ন (খেল বিষয়ৰ সংবাদ আদি।

তথ্যসূত্ৰ

শ্ৰেণী: অসমীয়া আলোচনী
শ্ৰেণী:অসমীয়া শিশু আলোচনী
বটচ’

বটচ’ এবিধ কোট ডি আইভৰিত বিক্ৰী হোৱা ক্ৰীম, যি স্তন আৰু নিতম্বৰ আকাৰ বৃদ্ধি কৰাৰ অভিযোগ উত্থাপন হৈছে ,
যিটো ববাৰাবা নৃত্যৰ বাবে ক্ৰমান্বয়ে জনপ্ৰিয় হৈ পৰিছে।

তথ্যসূত্ৰ

শ্ৰেণী:ঔষধ